ਪੁਸਤਕ ਮਹਿਲ
ਪੁਸਤਕ ਮਹਿਲ ਪਬਲਿਸ਼ਰਜ਼ 1974 ਵਿੱਚ ਬਣੀ ਇੱਕ ਪਰਿਵਾਰ ਦੀ ਮਲਕੀਅਤ ਵਾਲੀ ਕੰਪਨੀ ਹੈ। ਨਵੀਂ ਦਿੱਲੀ ਵਿਖੇ ਇਸ ਪ੍ਰਕਾਸ਼ਨ ਦਾ ਮੁੱਖ ਦਫ਼ਤਰ ਹੈ ਅਤੇ ਇਸ ਦੀਆਂ ਬੈਂਗਲੁਰੂ, ਮੁੰਬਈ, ਹੈਦਰਾਬਾਦ ਅਤੇ ਪਟਨਾ ਵਿਖੇ ਸ਼ਾਖਾਵਾਂ ਹਨ। ਇਹ ਪ੍ਰਕਾਸ਼ਨ ਅੰਗਰੇਜ਼ੀ ਸਿੱਖਣ ਦੇ ਕੋਰਸ, ਡਿਕਸ਼ਨਰੀ, ਜੋਤਿਸ਼, ਹਥੇਲੀ ਵਿਗਿਆਨ, ਅੰਕ ਵਿਗਿਆਨ, ਸੁੰਦਰਤਾ ਦੇਖਭਾਲ, ਸਵੈ-ਸੁਧਾਰ ਕਿਤਾਬਾਂ, ਬੱਚਿਆਂ ਲਈ ਕਿਤਾਬਾਂ, ਖਾਣਾ ਪਕਾਉਣ ਲਈ ਗਾਈਡਾਂ, ਹਿੰਦੂ ਮਿਥਿਹਾਸ, ਪਾਠ ਪੁਸਤਕਾਂ ਆਦਿ ਵਰਗੇ ਵਿਸ਼ਿਆਂ 'ਤੇ ਮੁੱਖ ਤੌਰ 'ਤੇ ਘੱਟ ਲਾਗਤ ਵਾਲੇ ਪੇਪਰਬੈਕ ਐਡੀਸ਼ਨ ਪ੍ਰਕਾਸ਼ਿਤ ਕਰਦਾ ਹੈ। ਪੁਸਤਕ ਮਹਿਲ ਵੀ ਉਨ੍ਹਾਂ ਪਬਲਿਸ਼ਰਾਂ ਵਿੱਚੋਂ ਇੱਕ ਸੀ ਜਿਸਨੇ ਗੂਗਲ ਬੁੱਕ ਸੈਟਲਮੈਂਟ ਦੇ ਪ੍ਰਬੰਧਾਂ ਦੇ ਤਹਿਤ ਗੂਗਲ ਦੁਆਰਾ ਕਿਤਾਬਾਂ ਦੀ ਸਕੈਨਿੰਗ ਅਤੇ ਅਪਲੋਡ ਕਰਨ ਦਾ ਵਿਰੋਧ ਕੀਤਾ ਸੀ ਅਤੇ 2010 ਦੌਰਾਨ ਨਿਊਯਾਰਕ ਦੀ ਇੱਕ ਅਦਾਲਤ ਵਿੱਚ ਇਤਰਾਜ਼ ਦਾਇਰ ਕੀਤਾ ਸੀ।